UK Championship 2012 (snuker)
UK Championship 2012. profesionalni je rangirni snukerski turnir koji je održan od 1. do 9. decembra 2012. u engleskom Yorku. To je bio 5. rangirni turnir u sezoni 2012/13. Prvi put u historiji snukera postignuta su tri maksimalna brejka na jednom rangirnom turniru iako na različitim lokacijama. Andy Hicks postigao je 147 u drugom kolu kvalifikacija, protiv Daniela Wellsa, što mu je prvi maksimum u karijeri. Samo dan kasnije Jack Lisowski napravio je istu stvar u trećem kolu kvalifikacija, protiv Chen Zhea. Treći maksimum na turniru, a sedmi u karijeri postigao je John Higgins u osmini finala protiv Marka Davisa. Titulu je branio Judd Trump, ali je iznenađujuće izgubio već u 1. kolu od Marka Joycea 5-6, iako je vodio 5-2. Mark Selby osvojio je svoj treći rangirni turnir u karijeri pobijedivši u finalu Shauna Murphyja 10-6. Ovo je bilo prvo sveenglesko finale još od 1992, kad je Jimmy White pobijedio Johna Parrotta 16-9.